Qu'est-ce que le Tiers-État?
<s>"Šta je treći stalež?" () je bio politički pamflet francuskog opata Žozefa Sijesa sa opisom položaja tzv. trećeg staleža u periodu poznatom kao "stari režim".</s>

<s>Istorija 
Francuski ministar finansija, Žak Neker, uputio je 1788. godine poziv francuskim misliocima da iznesu svoja mišljenja o promenama u francuskoj državi koje trebaju biti izglasane na Skupštini staleža koju je kralj Luj zakazao za maj 1789. godine.</s><s>Januara 1789. godine francuski mislilac i opat, Žozef Sijes, sastavio je pamflet u kome objašnjava položaj i izlaže zahteve trećeg staleža.</s><s>On daje definiciju ovog staleža: "Šta je treći stalež?</s><s>Sve.</s><s>Šta je do sada bio?</s><s>Ništa.</s><s>Šta želi?</s><s>Da postane nešto".</s><s>Sijes piše da ostala dva staleža žive na račun trećeg, iako čine manje od 3% ukupnog stanovništva Francuske.</s><s>Zbog sistema glasanja na skupštinama staleža ustanovljenom u 16. veku, treći stalež nije imao ulogu u donošenju odluka ovog tela.</s><s>Glasalo se po staležima te su prva dva staleža, koja su zastupala ista gledišta, uvek nadglasavala treći.</s><s>Sijes je zahtevao da poslanika trećeg staleža (kome je pripadalo gotovo 98% francuskog stanovništva) ima dvostruko više članova u skupštini i da se odluke donose po broju glasova, a ne po staležima.</s><s>Problemi koje je Sijes izložio u svom pamfletu su jedan od faktora koji je i doveo do izbijanja Revolucije.</s>

<s>Izvori 
 Albert Soboul; Francuska revolucija, Naprijed, Zagreb (1966)</s>

<s>Knjige 1789.</s><s>Francuska revolucija</s>

